
ΑΠΟ ΤΟ ΒΙΒΛΙΟ ΣΤΗΝ ΟΘΟΝΗ

ΠΡΟΒΟΛΗ ΤΑΙΝΙΑΣ

Σκηνοθέτης: Φραντσέσκο Ρόσι
Πρωταγωνιστούν: Τζιάν Μαρία Βολοντέ, Ειρήνη Παπά
Τετάρτη  5 Μαρτίου 2025, 20:30, Δημοτικό Θέατρο Ρόδου

Είσοδος ελεύθερη

Την Τετάρτη  5 Μαρτίου 2025 στο Δημοτικό Θέατρο Ρόδου θα προβληθεί η βραβευμένη ταινία “Ο Χριστός σταμάτησε στο Έμπολι- Cristo si è fermato a Eboli”, που αποτελεί κινηματογραφική μεταφορά του ομότιτλου βιβλίου του Κάρλο Λέβι- Carlo  Levi.
Πρόκειται για μια παραγωγική συνεργασία τριών φορέων/ ομάδων του πολιτισμού που δραστηριοποιούνται στο νησί :

- Όμιλος «CINE- ΕΚΠΑΙΔΕΥΣΗ για τον οπτικοακουστικό εγγραμματισμό»
- «Φιλόμυθος Λέσχη Ανάγνωσης Παιδικής & Εφηβικής Λογοτεχνίας»
- Ροδιακή Λέσχη Ανάγνωσης «Νίκος Κάσδαγλης».

Ο Χριστός σταμάτησε στο Έμπολι  είναι μια ιταλική ταινία του 1979 σε σκηνοθεσία του Φραντσέσκο Ρόσι/ Francesco Rosi. Αναφέρεται στη  ζωή του Ιταλού συγγραφέα Κάρλο Λέβι σε ένα χωριό της Λουκανίας, όπου είχε εξοριστεί το 1935 από το καθεστώς του Μουσολίνι.
  Η ταινία παρουσιάστηκε εκτός ανταγωνισμού στο Φεστιβάλ Κινηματογράφου των Καννών το 1979 και ήταν η πρώτη που κέρδισε το βραβείο BAFTA για την καλύτερη ξενόγλωσση ταινία το 1983.

Με την εκδήλωση αυτή, η οποία  είναι ενταγμένη στον ετήσιο θεσμό ΑΠΟ ΤΟ ΒΙΒΛΙΟ ΣΤΗΝ ΟΘΟΝΗ  για 6η συνεχή χρονιά, οι συνδιοργανωτές στοχεύουν να αναδείξουν τη στενή σχέση Λογοτεχνίας και Κινηματογράφου, τη «συνομιλία» βιβλίου και  κινηματογραφικής ταινίας με πρόθεση να συμβάλλουν στην προώθηση της Φιλαναγνωσίας/Βιβλιαναγνωσίας και της Κινηματογραφικής Παιδείας στο σχολείο, στην οικογένεια και στην κοινωνία.

      Υποστήριξη                                         Χορηγοί επικοινωνίας

Δ.ΔΟΠΑΡ                                   Ραδιόφωνο Λυχνάρι 91,4 fm, πολιτιστικό περιοδικό «Λωτός»

